Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 779

(2) A Felek hangsúlyozzák, hogy a környezetvédelmi és munkaügyi előírások nem használhatók fel protekcionista kereskedelmi célokra. A Felek megállapítják, hogy komparatív előnyük semmi esetre sem vonható kétségbe. 13.3. CIKK A szabályozási jog és a védelem szintje Elismerve a Felek jogát, hogy megállapítsák a környezetvédelem és a munkaügyi védelem saját szintjét, továbbá hogy ennek megfelelően fogadják el vagy módosítsák a vonatkozó jogszabályaikat és politikáikat, mindegyik Fél annak biztosítására törekszik, hogy ezek a jogszabályok és politikák a környezetvédelem és a munkaügyi védelem magas szintjét írják elő és ösztönözzék, összhangban a 13.4. és 13.5. cikkekben említett, nemzetközileg elismert előírásokkal vagy megállapodásokkal, valamint törekszik e jogszabályok és politikák további javítására. E fejezetben a munkára való hivatkozás tartalmazza a Nemzetközi Munkaügyi Szervezet (a továbbiakban: ILO) által elfogadott tisztességes munkára vonatkozó napirendjéhez és az ENSZ Gazdasági és Szociális Tanácsának a teljes foglalkoztatásról és a tisztességes munkáról szóló 2006. évi, miniszteri nyilatkozatához kapcsolódó kérdéseket. EU/KR/hu 236 13.4. CIKK Többoldalú munkaügyi előírások és megállapodások

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes